Fadia A. Rafiq

Fadia Arafiq, S.E., M.M. (lahèr 23 Mei 1978 kalabân asma Laila Fathiah) èngghi panèka politikus bân Bupati Pekalongan pèriode 2021–2024. Salaèn gâpanèka, salèrana jhughân aropa'aghi panyanyi dangdut sarta potra dâri padangdut senior Indonèsia, A. Rafiq. Fadia onèng nuro' jhejjhâk ramana è dhunnya hiburan, è ka'dimma asmana dhâddhi tarkennal saampona ngerilis laghu sè ajudul Cik Cik Bum Bum è taon 2000. Saampona allè ka dhunnya politik, Fadia onèng ajabat minangka Bâkkèl Bupati Kabupatèn Pekalongan pèriode 2011-2016 ngampèngè Amat Antono, sabellunna pas nyalonaghi abâ' minangka Bupati Pekalongan apasangngan sarèng H. Riswadi, S.H.

 Riwayât 
Dhalem riwayât pandidighânna, Fadia Arafiq lahèr kalabân asma Laila Fathiah è Jakarta akadhi sè ècathet dhalem ijazah SMA-na. Salèrana ngalampana pandidighân è SD Negeri Karet Tengsin 14 Tanah Abang, Jakarta Pusat (1984-1990), SMP Negeri 8 Tanah Abang, Jakarta Pusat (1990-1993), bân SMA Negeri 58 Ciracas, Jakarta Timur (1993-1996). Saterrossa, Fadia anerrossaghi pandidighân S1 Manajemen è Universitas AKI Semarang bân araè ghellâr Sarjana Ekonomi è taon 2013. Salèrana mamarè studi S2 Manajemen è Universitas Stikubank Semarang bân araè ghellâr Magister Manajemen è taon 2015.

Salama ajabat Bupati Pekalongan pèriode 2021-2025, Fadia aghâdhuwân pan-bârâmpan program onggulân, antarana Dalan Alus Rejeki Mulus, Kudu Sekolah, Kasèhadhân Gratis Cokop Aghuna'aghi KTP, sarta Bantowan Saragam Sakola kaghâbây morèd SD-SMP. È bidhâng organisasi, Fadia ajabat minangka Katowa DPD Partai Golkar Kabupatèn Pekalongan sarta onèng adhâddhi Katowa KNPI Jhâbâ Tengnga pèriode 2016-2021.

 Sombher